**Trecere pe lângă tine**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am văzut demult pe drum -

Erai toată din parfum,

Mă pierdeam în ochii tăi

Şi-mi era bine,

Mergeam spre tine,

Iar clipa-aceea

Trecea de mine...

Prindeai soarele în păr

Şi păşeai pe flori de măr,

Te-aşteptam să mă ajungi,

Să te ating

Şi să mă-aprind...

De-atunci, de dor,

Parcă mă sting!

Ai venit şi ai trecut,

Ca o boare te-ai pierdut,

Dar în suflet mi-ai rămas -

De-aici nu pleci,

Rămâi în veci,

Nicicum de mine

N-ai cum să treci,

Să mai dispari,

Poţi doar să-apari,

La şoapte tandre

Poţi să tresari.

Dacă ne-om mai întâlni,

Am să-ţi spun ce-aş vrea să ştii:

Că mereu vei fi a mea,

Că n-ai scăpare

De-a mea prinsoare -

Bijuterie

Strălucitoare,

M-ai fermecat,

Te-am încuiat

În gândul meu

Nevinovat!

Sau eu sunt prins -

Suflet aprins

Şi nu-mi dau seama,

Dar sunt învins?

Poate că eu

Sunt sclavul tău -

Rob al iubirii

De-acum mereu...

Oricum ar fi,

Noapte şi zi,

De-acum încolo

Te voi iubi!